ΚΑΝΟΝΙΣΜΟΣ ( ΕΟΚ ) αριθ . 2240/91 ΤΗΣ ΕΠΙΤΡΟΠΗΣ της 26ης Ιουλίου 1991 για την τροποποίηση του κανονισμού ( ΕΟΚ ) αριθ . 3846/87 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1249/89 ( 2 ), και ιδίως το άρθρο 15 παράγραφος 6, Εκτιμώντας : ότι η ονοματολογία των επιστροφών που καθορίστηκε από τον κανονισμό ( ΕΟΚ ) αριθ . 3846/87 της Επιτροπής ( 3 ) τροποποιήθηκε τελευταία από τον κανονισμό ( ΕΟΚ ) αριθ . 1436/91 ( 4 )- ότι πρέπει να τροποποιηθεί η ονοματολογία αυτή για να επιτραπεί να διαφοροποιηθεί η επιστροφή για ορισμένα προϊόντα ανάλογα με την περιεκτικότητά τους σε κόκαλα και χόνδρους - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Οι κωδικοί ΣΟ 0203 και 0210 των γεωργικών προϊόντων για τις επιστροφές κατά την εξαγωγή που εμφαίνονται στον τομέα 7 του παραρτήματος του κανονισμού ( ΕΟΚ ) αριθ . 3846/87 αντικαθίστανται από τους αντίστοιχους κωδικούς που εμφαίνονται στο παράρτημα του παρόντος κανονισμού . Άρθρο 2 Ο παρών κανονισμός αρχίζει να ισχύει την 1η Οκτωβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 26 Ιουλίου 1991 .

[Source: multi_eurlex | Tokens: 1470]